***A 2018. május 17-ei Képviselő-testületi ülésen elfogadott határozatok listája***

**107/2018. (V. 17.) Ök. sz. határozat**

a Képviselő-testület

*I. a 2018. május 17-ei ülésén az alábbi napirendi pontokat tárgyalja:*

1. Beszámoló a két ülés között eltelt időszak munkájáról
2. Javaslat L. R. ismételt bérleti jogviszony létesítése iránti kérelmének
 elbírálására – Zárt ülés!
3. Javaslat a Pesterzsébeti Múzeum intézményvezetői pályázatának elbírálására - Zárt ülés!
4. Javaslat Pesterzsébet Önkormányzatának Humán Szolgáltatások Intézménye intézményvezetői pályázatának elbírálására - Zárt ülés!
5. Javaslat a CSILI Művelődési Központ intézményvezetői pályázatainak elbírálására - Zárt ülés!
6. Javaslat döntés meghozatalára a JCDecaux Hungary Zrt. jogellenes közterület-használatával kapcsolatos perben – Zárt ülésre javasolt!
7. Javaslat a Pesterzsébeti Lurkóház Óvoda intézményvezetői pályázatának elbírálására
8. Javaslat Pesterzsébet nevének felvételéről, jelképeiről és azok használatáról szóló 40/2004. (VII. 7.) Ök. sz. rendelet felülvizsgálatára, új rendelet megalkotására
9. Javaslat a kitüntető címek adományozásáról szóló 22/2015. (IX. 21.) önkormányzati rendelet felülvizsgálatára, új rendelet megalkotására
10. Javaslat a 44/2015. (III. 12.) Ök. sz. határozattal elfogadott Egyedi Közzétételi Lista módosítására
11. Beszámoló a 2017. évi adóztatási tevékenységről
12. Beszámoló a Rendvédelmi Osztály aktuális helyzetéről és az elmúlt félév tapasztalatairól
13. Javaslat az INTEGRIT-XX. Kft. 2017. évi mérlegbeszámolójának elfogadására
14. Javaslat a 2017. évi Éves Ellenőrzési Jelentés jóváhagyására
15. Javaslat 2017. évi Éves Összefoglaló Ellenőrzési Jelentés jóváhagyására
16. Javaslat Budapest Főváros XX. kerület Pesterzsébet Önkormányzata 2018. évi belső ellenőrzési munkatervének módosítására
17. Javaslat a fás szárú növények védelméről, kivágásáról és pótlásáról szóló rendelettervezet szövegének elfogadására
18. Javaslat Erzsébet Áruház előtti 170204/96 hrsz-ú közterület kialakításának elfogadására
19. Javaslat a Bp. XX. Vízisport u. 12-18. szám alatti ingatlanon (170022 hrsz) található III. Hullám Csónakház bérleti szerződésének megkötésével kapcsolatos döntés meghozatalára
20. Javaslat az önkormányzat tulajdonában lévő lakások és nem lakás céljára szolgáló helyiségek bérbeadásának feltételeiről szóló 27/2015. (XI.16.) önkormányzati rendelet módosítására
21. Javaslat új környezetvédelmi program elfogadására
22. Javaslat a Pöltenberg utca felújítása tárgyú nyertes pályázati projekt műszaki tartalmának csökkentésére
23. Javaslat a CSILI Művelődési Központ közfoglalkoztatási keretszámainak jóváhagyására
24. Javaslat az egyházaknak biztosított támogatás felosztására
25. Beszámoló a Kábítószerügyi Egyeztető Fórum 2017. évi tevékenységéről
26. Beszámoló Budapest Főváros XX. kerület Pesterzsébet Önkormányzata 2017. évi költségvetésének végrehajtásáról. A 2017. évi maradvány jóváhagyása
27. Javaslat a Bp. XX. Kossuth Lajos utca 59. alatti 172387//A/12 hrsz-ú helyiség ingyenes használatba adására
28. Javaslat a Duna Garden\*\*\*\* Hotel és étterem földterületéhez kapcsolódó kikötővel, valamint telekalakítási szándékkal kapcsolatos döntések meghozatalára
29. Bizottságok beszámolói, tagcserék, kérdések, bejelentések, interpellációk

*II. a 2018. május 17-ei ülésén az alábbi napirendi pontokat nem tárgyalja:*

Fellebbezések

Javaslat a Polgármesteri Hivatal irattári problémáinak megoldására

Felelős: Szabados Ákos polgármester

Határidő: azonnal

**108/2018. (V. 17.) Ök. sz. határozat**

a Képviselő-testület

a *2018. május 17-ei ülésén* az alábbi napirendi pontokat zárt ülés keretében tárgyalja:

- Javaslat L. R. ismételt bérleti jogviszony létesítése iránti kérelmének elbírálására

- Javaslat a Pesterzsébeti Múzeum intézményvezetői pályázatának elbírálására

- Javaslat Pesterzsébet Önkormányzatának Humán Szolgáltatások Intézménye intézményvezetői pályázatának elbírálására

- Javaslat a CSILI Művelődési Központ intézményvezetői pályázatinak elbírálására

- Javaslat döntés meghozatalára a JCDecaux Hungary Zrt. jogellenes közterülethasználatával kapcsolatos perben

Felelős: Szabados Ákos polgármester

Határidő: azonnal

**109/2018. (V. 17.) Ök. sz. határozat**

a Képviselő-testület

elfogadja a „Beszámoló a két ülés között eltelt időszak munkájáról” című előterjesztést.

**110/2018. (V. 17.) Ök. sz. határozat**

a Képviselő-testület

1. nem adja bérbe L. R. F. részére a Budapest Főváros XX. kerület Pesterzsébet Önkormányzata tulajdonában lévő Budapest XX. kerület …… szám alatti, 47 m2 alapterületű, 2,5 szoba, előszoba-konyha helyiségekből álló lakást. Az esetlegesen fennálló lakbér/lakáshasználati díj, közös költség és közüzemi díjhátralék kiegyenlítése L. R. F-t terheli. L. R. F. a lakást köteles ingóságaitól kiürítve, beköltözhető állapotban legkésőbb a bérleti jogviszony megszűnésének napjáig, 2018. július 31. napjáig Budapest Főváros XX. kerület Pesterzsébet Önkormányzata birtokába visszaadni. A lakás visszaadásának nem teljesítése esetén a lakás kiürítése iránt intézkedni kell.
2. felhatalmazza Polgármestert a szükséges intézkedések megtételére.

Felelős: Szabados Ákos polgármester

Határidő: adott

**111/2018. (V. 17.) Ök. sz. határozat**

a Képviselő-testület

1. a Pesterzsébeti Múzeum (1201 Budapest, Baross utca 53.) magasabb vezetői, intézményvezetői feladatainak ellátásával 2018. szeptember 1-től 2023. augusztus 31-ig terjedő 5 éves határozott időtartamra D. Udvary Ildikót bízza meg:
2. D. Udvary Ildikó nyertes pályázó illetményét bruttó 428.975.- Ft/hó összegben állapítja meg az alábbiak szerint:

|  |  |
| --- | --- |
| **Közalkalmazotti besorolása** | **H/12** |
| Garantált illetménye |  218.855.- |
| További szakképesítés, szakképzettség elismerésével összefüggő illetménynövekedés |  15.320.- |
| Munkáltatói döntésen alapuló illetményrész (határozatlan időre) |  124.800.- |
| Munkáltatói döntésen alapuló illetmény (2018.01.01.-2018.11.30.) |  15.000.-  |
| Intézményvezetői pótlék |  45.000.- |
| Középfokú idegennyelv-tudási pótlék |  10.000.- |
| Összesen |  428.975.- |

3. felkéri a Polgármestert a vezetői megbízással összefüggő szükséges intézkedések megtételére.

Felelős: Szabados Ákos polgármester

Határidő: augusztus 1.

**112/2018. (V. 17.) Ök. sz. határozat**

a Képviselő-testület

1. Pesterzsébet Önkormányzatának Humán Szolgáltatások Intézménye (1205 Budapest, Jókai Mór u. 74-76.) intézményvezetői feladatainak ellátásával 2018. június 1. napjától 2023. május 31. napjáig tartó 5 éves határozott időtartamra Ódor Teréziát bízza meg.

2. Ódor Terézia nyertes pályázó illetményét bruttó 420.000.- Ft/hó összegben állapítja meg az alábbiak szerint:

|  |  |
| --- | --- |
| **Közalkalmazotti besorolása** | **G/8** |
| Garantált illetménye | 180.500.- |
| Magasabb vezetői pótlék |  50.000.- |
| Munkáltatói döntésen alapuló illetmény(2018.01.01.-2018.11.30.) |  15.000.- |
| Munkáltatói döntésen alapuló illetmény (határozatlan idejű) | 174.500.- |
| Összesen | 420.000.- |

3. felkéri a Polgármestert a vezetői megbízással összefüggő szükséges intézkedések megtételére.

Felelős: Szabados Ákos polgármester

Határidő: 2018. május 31.

**113/2018. (V. 17.) Ök. sz. határozat**

a Képviselő-testület

1. a CSILI Művelődési Központ (1201 Budapest, Nagy Győry István utca 4-6. – Baross utca 55.) magasabb vezetői, intézményvezetői feladatainak ellátásával 2018. szeptember 1-től 2023. augusztus 31-ig terjedő 5 éves határozott időtartamra Polyák Editet bízza meg:
2. Polyák Edit nyertes pályázó illetményét bruttó 410.535.- Ft/hó összegben állapítja meg az alábbiak szerint:

|  |  |
| --- | --- |
| **Közalkalmazotti besorolása** | **I/7** |
| Garantált illetménye | 197.735.- |
| Munkáltatói döntésen alapuló illetmény (határozatlan időre) | 142.800.- |
| Munkáltatói döntésen alapuló illetmény (2018.01.01-2018.11.30.) | 15.000.- |
| Intézményvezetői pótlék | 45 000.- |
| Középfokú idegennyelv-tudási pótlék | 10.000.- |
| Illetmény összesen | 410.535.- |

3. felkéri a Polgármestert a vezetői megbízással összefüggő szükséges intézkedések megtételére.

Felelős: Szabados Ákos polgármester

Határidő: 2018. augusztus 1.

**114/2018. (V. 17.) Ök. sz. határozat**

a Képviselő-testület

1. A Fővárosi Közigazgatási és Munkaügyi Bíróság 17.K.31.092/2017. számú jogerős ítélete ellen jogszabálysértésre hivatkozással felülvizsgálati kérelmet kíván előterjeszteni, és egyidejűleg a határozat végrehajtásának felfüggesztését kéri.
2. felkéri a Polgármestert a szükséges intézkedések megtételére.

Felelős: Szabados Ákos polgármester

Határidő: adott

**115/2018. (V. 17.) Ök. sz. határozat**

a Képviselő-testület

1. a Pesterzsébeti Lurkóház Óvoda (1202 Budapest, Mártírok útja 205/b.) intézményvezetői feladatainak ellátásával 2018. augusztus 15-től 2023. augusztus 14-ig terjedő 5 éves határozott időtartamra Molnár Tímeát bízza meg:
2. Molnár Tímea illetményét a közalkalmazottak jogállásáról szóló 1992. évi XXXIII. törvény, valamint a nemzeti köznevelésről szóló 2011. évi CXC. törvény vonatkozó rendelkezései alapján bruttó 549.781,- Ft/hó összegben állapítja meg az alábbiak szerint:

|  |  |
| --- | --- |
| **Közalkalmazotti besorolása** | **E/11** |
| Garantált illetmény | 411.075.- |
| Intézményvezetői pótlék: | 123.706.- |
| Munkáltatói döntésen alapuló illetmény (2018.01.01.-2018.11.30.) |  15.000.- |
| Összesen | 549.781.- |

3. felkéri a Polgármestert a szükséges intézkedések megtételére.

Felelős: Szabados Ákos polgármester

Határidő: 2018. augusztus 1.

**116/2018. (V. 19.) Ök. sz. határozat**

a Képviselő-testület

1. felkéri dr. Demjanovich Orsolya jegyző asszonyt mérje fel, hogy a „pesterzsebet” domain név a különböző elektronikus szolgáltatóknál használatban van-e;
2. vizsgálja meg annak lehetőségét a különböző elektronikus szolgáltatókkal való kapcsolatfelvételt követően, hogyan lehet megvalósítani azt, hogy a „pesterzsebet” domain névvel kizárólag Budapest Főváros XX. kerület Pesterzsébet Önkormányzata rendelkezzen (pl.: „pesterzsebet.org”, „pesterzsebet.eu”, stb.);
3. az 1. – 2. pontban meghatározott feladatok végrehajtásáról az Oktatási, Kulturális, Ifjúsági és Informatikai Bizottság 2018. szeptemberi ülésére készítsen tájékoztatást.

Felelős: dr. Demjanovich Orsolya jegyző

Határidő: 2018. szeptember 30.

**117/2018. (V. 17.) Ök. sz. határozat**

a Képviselő-testület

1.    a 44/2015. (III. 12.) Ök. sz. határozat I/1. pontjának harmadik bekezdését az alábbiak szerint módosítja:

„- a nettó 200.000,- Ft értékhatárt meghaladó kiadásokra vonatkozó szerződéseket, a vonatkozó jogszabályi előírás szerinti tartalommal.”;

2.    a 44/2015. (III. 12.) Ök. sz. határozat II/9. pontját az alábbiak szerint módosítja

„A honlapon elérhető legyen a költségvetésről szóló rendelet annak mellékleteivel, valamint a zárszámadás elektronikusan kereshető formában. Az egyes évek költségvetési előirányzataihoz kapcsolódó terv-, és tényszámoknak több év adatainak egymással összevethető módon, táblázatos formában kell szerepelnie.”

3.    felkéri a Polgármestert, hogy a 44/2015. (III. 12.) Ök. sz. határozattal elfogadott Egyedi Közzétételi Listában meghatározott feladatok végrehajtásáról a Jogi, Igazgatási és Közbiztonsági Bizottság, valamint az Oktatási, Kulturális, Ifjúsági és Informatikai Bizottság ülésére készítsen tájékoztatást.

Felelős: Szabados Ákos polgármester

Határidő: 2018. július 31.

**118/2018. (V. 17.) Ök. sz. határozat**

a Képviselő-testület

a 2017. évi adóztatási tevékenységről szóló jegyzői beszámolót elfogadja.

*/Az adóztatási tevékenységről szóló beszámoló a jegyzőkönyv mellékletét képezi!/*

**119/2018. (V. 17.) Ök. sz. határozat**

a Képviselő-testület

elfogadja a Rendvédelmi Osztály aktuális helyzetéről és az elmúlt félév tapasztalatairól szóló beszámolót.

**120/2018. (V. 17.) Ök. sz. határozat**

a Képviselő-testület

1./ a 2017. évi gazdálkodás eredményeként létrejött 1.283 E Ft adózott eredményt
jóváhagyja.

2./ az INTEGRIT-XX. Kft. 2017. évi mérlegbeszámolóját elfogadja az alábbiak szerint:

 Mérleg eszköz és forrásoldalának egyező összege 186.532 E Ft

 Saját tőke összege 148.988 E Ft

 Adózott eredmény 1.283 E Ft

3./ a 307/2011. (IX.15.) Ök. sz. határozat alapján történt pótbefizetés terhére a
 Társaság

 a 2017. évi mérleg szerinti eredményét 1.283 E Ft-ot 2018. június 30-ig
 visszafizet.

4./ a FEB 2017. évi munkájáról szóló beszámolót elfogadja.

5./ a 2017. évi beszámolót az ügymenetről és a piacüzemeltetésről elfogadja.

Határidő: adott

Felelős: Potoczky Attila ügyvezető igazgató

**121/2018. (V. 17.) Ök. sz. határozat**

a Képviselő-testület

a 2017. évről szóló éves ellenőrzési jelentést jóváhagyja.

*/A 2017. évről szóló éves ellenőrzési jelentés a jegyzőkönyv mellékletét képezi!/*

**122/2018. (V. 17.) Ök. sz. határozat**

a Képviselő-testület

a 2017. évről szóló éves összefoglaló ellenőrzési jelentést jóváhagyja.

*/A 2017. évről szóló éves összefoglaló ellenőrzési jelentés a jegyzőkönyv mellékletét képezi!/*

**123/2018. (V. 17.) Ök. sz. határozat**

a Képviselő-testület

a 297/2017. (XII.07.) Ök. sz. határozatával jóváhagyott 2018. évi belső ellenőrzési munkaterv 1., és 2. sz. mellékleteit az előterjesztéshez csatolt mellékletekben foglaltak szerint módosítja.

Felelős: azonnal

Felelős: Szabados Ákos polgármester

*(A 2018. évi belső ellenőrzési munkaterv a jegyzőkönyvhöz csatolva.)*

**124/2018. (V. 17.) Ök. sz. határozat**

a Képviselő-testület

1. a fás szárú növények védelméről, kivágásáról és pótlásáról szóló önkormányzati rendelet-tervezet szövegét jóváhagyja.
2. felkéri a polgármestert, hogy gondoskodjon a rendelettervezet szomszédos önkormányzatok részére, valamint a környezetvédelmi igazgatási szervnek történő megküldéséről.
3. felkéri a polgármestert, hogy a környezetvédelmi igazgatási szerv véleményének megérkezését követően terjessze a rendelettervezetet a javasolt módosításokkal kiegészítve a képviselő-testület soron következő ülése elé a rendelet megalkotása érdekében.

Felelős: Szabados Ákos polgármester

Határidő: adott

**125/2018. (V. 17.) Ök. sz. határozat**

a Képviselő-testület

1. nem támogatja az Erzsébet Áruház Kft. által a 170204/96 hrsz-ú telekre tervezett parkosítás vonatkozásában a jelenleg előterjesztett megvalósulási tervet.
2. felkéri a polgármestert, hogy a beruházóval folytasson további egyeztetéseket a területrendezés végrehajtásáról.

Felelős: Szabados Ákos polgármester

Határidő: adott

**126/2018. (V. 17.) Ök. sz. határozat**

a Képviselő-testület

1. a **Vakvarjú Csónakház Vendéglátó és Szolgáltató Kft.** (1061 Budapest, Paulay Ede u. 7., cégjegyzékszám: 01-09-288614.) által a Bp. XX. Vízisport u. 1218. szám alatti ingatlanon (170022 hrsz) található 755 m2 alapterületű III. Hullám Csónakházban a 2017. február 8. napján kelt „Ingatlan bérleti előszerződés”-ben elvégezni vállalt **beruházás megvalósításának határidejét 60 nappal meghosszabbítja** és felhívja a Vakvarjú Csónakház Vendéglátó és Szolgáltató Kft. figyelmét, hogy amennyiben a meghosszabbított határidőben – legkésőbb 2018. július 10. napjáig – az általa vállalt beruházást nem valósítja meg teljes mértékben, és/vagy a bérleti előszerződésben vállaltak szerint a bérleti szerződést nem köti meg, úgy az Önkormányzat a hivatkozott előszerződésben foglalt kötbérigényét vele szemben 2018. május 10. napjától kezdődő időpontra visszamenőleg érvényesíti.

II. felkéri Polgármestert, hogy a Vakvarjú Csónakház Vendéglátó és Szolgáltató Kft. ügyvezetőjét a döntésben foglaltakról értesítse és a szükséges intézkedéseket tegye meg.

Felelős: Szabados Ákos polgármester

Határidő: adott

**127/2018. (V. 17.) Ök. sz. határozat**

a Képviselő-testület

a „Javaslat új környezetvédelmi program elfogadására” című előterjesztést a 2018. június 14-ei Képviselő-testületi ülésre elnapolja.

**128/2018. (V. 17.) Ök. sz. határozat**

a Képviselő-testület

1. hozzájárul ahhoz, hogy a Budapest XX. kerület, Pöltenberg utca felújítása (út- és járdafelújítás, csapadékvíz-elvezetés) tárgyú, ebr42 351841 azonosító számú nyertes pályázati projekt műszaki tartalma úgy csökkenjen, hogy a Vörösmarty u. – Török Flóris u. közötti szakasz felújítása megvalósuljon, míg a Török Flóris u. – Knézits u. közötti szakasz felújítására ne kerüljön sor.
2. a csökkentett műszaki tartalmú projekt megvalósításához az 50 millió forint vissza nem térítendő támogatás mellett 32 millió forint önerőt biztosít az Önkormányzat 2018. évi költségvetésének K71 Ingatlanok felújítása „Pályázatok” sora terhére.
3. felkéri a polgármestert, hogy a műszaki tartalom csökkentésének jóváhagyása, illetve a támogatói okirat módosítása iránt a Belügyminisztérium önkormányzati államtitkára felé teljes jogkörrel eljárjon.

Határidő: adott

Felelős: Szabados Ákos polgármester

**129/2018. (V. 17.) Ök. sz. határozat**

a Képviselő-testület

1. jóváhagyja a Budapest Főváros Kormányhivatala XX. Kerületi Hivatal Foglalkoztatási Osztálya által - a Csili Művelődési Központ vonatkozásában - engedélyezett közfoglalkoztatási támogatás keretszámait az alábbiak szerint:

|  |
| --- |
| **Csili Művelődési Központ 2018. évi közfoglalkoztatási terve** |
| **Megnevezés** | **Kormányhivatal által engedélyezett támogatás 2018. évben** | **Önkor-****mányzati önrész 2018. évben** |
| **2018. március 1. - 2018. június 30. (15 fő)** |
| 1. | Közfoglalkoztatottak közfoglalkoztatási bére | 5 692 600 Ft | 0 Ft |
| 2. | A közfoglalkoztatási béreket terhelő szociális hozzájárulási adó | 555 020 Ft | 0 Ft |
| 3. | Személyi juttatás (1+2) összesen | 6 247 620 Ft | 0 Ft |
| 4. | Támogatás összesen | ***6 247 620 Ft*** | 0 Ft |

1. felkéri a polgármestert, hogy az Önkormányzat 2018. évi költségvetési rendeletének következő módosítása során a Csili Művelődési Központ 2018. évi költségvetését bevételi oldalon *6 247 620 Ft* összeggel emelje meg, míg a kiadási oldalon a személyi juttatást 5 692 600 Ft összeggel, a szociális hozzájárulási adó összegét 555 020 Ft összeggel csökkentse le.

3.felkéri a Csili Művelődési Központ intézményvezetőjét a szükséges egyéb intézkedések megtételére.

Felelős: Szabados Ákos polgármester

Határidő: adott

**130/2018. (V. 17.) Ök. sz. határozat**

a Képviselő-testület

1. 2018. évben a Budapest XX. kerületben működő alábbi egyházi jogi személyeket működési és/vagy felhalmozási célú támogatásban részesíti a következő felosztás szerint:

|  |  |  |  |
| --- | --- | --- | --- |
| **Egyházak neve** | **2018. évi működési támogatás Ft** | **2018. évi felhalmozási támogatás Ft** | **2018. évi támogatás Ft****(összesen)** |
| Budapest Pesterzsébet Központi Református Egyházközség | 716 000 | 1 000 000 | 1 716 000 |
| Budapest Pesterzsébeti Klapka téri Református Egyházközség | 1 030 000 | 0 | 1 030 000 |
| Budapesti Zsidó Hitközség Dél-Pesti Körzet | 434 000 | 150 000 | 584 000 |
| Magyarországi Baptista Egyház Pesterzsébeti Baptista Gyülekezete | 1 030 000 | 0 | 1 030 000 |
| Budapest Pestszenterzsébet Szabótelepi Jézus Szíve Plébánia | 1 430 000 | 0 | 1 430 000 |
| Pesterzsébet Szabótelepi Református Egyházközség | 309 000 | 721 000 | 1 030 000 |
| Pesterzsébeti Evangélikus Egyházközség | 1 030 000 | 0 | 1 030 000 |
| Budapest Pesterzsébeti Görögkatolikus Egyházközség | 1 716 000 | 0 | 1 716 000 |
| Pesterzsébeti Magyarok Nagyasszonya Plébánia | 1 300 000 | 416 000 | 1 716 000 |
| Budapest Pestszenterzsébeti Szent Erzsébet Főplébánia | 500 000 | 930 000 | 1 430 000 |
| Budapest Pestszenterzsébet Kossuthfalvai Szent Lajos Plébánia | 1 000 000 | 287 000 | 1 287 000 |
| Budapest Pestszenterzsébet Kakastói Szent Antal Lelkészség | 1 001 000 | 0 | 1 001 000 |
| **Összesen** | **11 496 000** | **3 504 000** | **15 000 000** |

A 15 millió forint támogatási összeg az Önkormányzat 2018. évi költségvetéséről szóló 2/2018. (II. 20.) önkormányzati rendelete 2.4. számú mellékletének egyházaknak felosztandó soron áll rendelkezésre, mely összeg felosztását a 2018. évi költségvetési rendelet következő módosításakor át kell vezetni.

1. felkéri a Polgármestert a szükséges intézkedések megtételére.

Határidő: azonnal, illetve a 2018. évi költségvetésről szóló rendelet módosítás elfogadásának időpontja

Felelős: Szabados Ákos polgármester

**131/2018. (V. 17.) Ök. sz. határozat**

a Képviselő-testület

a melléklet szerint jóváhagyja Pesterzsébet Önkormányzatának Kábítószerügyi Egyeztető Fórumának 2017. évi tevékenységéről szóló beszámolót.

Felelős: Szabados Ákos polgármester

Határidő: adott

*(A beszámoló a jegyzőkönyv mellékletét képezi.)*

**132/2018. (V. 17.) Ök. sz. határozat**

a Képviselő-testület

az önkormányzat által átadott pénzeszközökről szóló beszámolót elfogadja.

**133/2018. (V. 17.) Ök. sz. határozat**

a Képviselő-testület

**I.** a Budapest XX. Kossuth Lajos utca 59. szám alatti (172387/0/A/12 hrsz) 25 m2 alapterületű helyiséget 2018. április 1. napjától 2019. március 31-ig terjedő időszakra **ingyenesen a ClubNetCet Internetes Ismeretterjesztő Egyesület** (székhely: 5540 Szarvas, Damjanich u. 64.; adószám: 18385742-1-04; képviseli: Mozga Márta Anna) **használatába adja** helyi közművelődési tevékenység közfeladat ellátása érdekében azzal, hogy a használattal kapcsolatban felmerülő közüzemi közszolgáltatások díját és közös költséget a ClubNetCet Internetes Ismeretterjesztő Egyesület köteles viselni.

Amennyiben a ClubNetCet Internetes Ismeretterjesztő Egyesület a határozat kézhezvételétől számított 60 napon belül nem köti meg a használati szerződést, a Képviselő-testületjelen határozatát visszavontnak tekinti.

1. felkéri Polgármestert a szükséges intézkedések megtételére.

Felelős:Szabados Ákos polgármester

Határidő: adott

**134/2018. (V. 17.) Ök. sz. határozat**

a Képviselő-testület

1. hozzájárul ahhoz, hogy a Budapest XX. kerület 170022 hrsz alatt nyilvántartott, a volt Duna Garden\*\*\*\* Hotel és étterem felépítményi ingatlanainak rendeltetésszerű üzemeltetéséhez szükséges földterülethez kapcsolódó vízilétesítmény (a 19 hajó befogadására alkalmas, összekapcsolható stég lemezhordókon lebegő, függőleges oldalain és vízszintes járófelületén deszkázattal borított, víz, villany és kábelcsatlakozási lehetőséggel rendelkező partmenti hajó kikötőhely) használatát a terület bérlője (továbbiakban: bérlő) részére a földterületre vonatkozó bérleti szerződés keretében biztosítja.
2. a határozat I. pontjában körülírt vízilétesítmény tulajdonosaként hozzájárul ahhoz, hogy a bérlő a vízilétesítmény használata érdekében a szükséges hatósági engedélyeket beszerezze, a Közép-Duna Völgyi Vízügyi Igazgatósággal a mederhasználati szerződést megkösse.
3. felhatalmazza a polgármestert, hogy a határozat I. pontjában körülírt vízilétesítmény rendeltetésszerű és szabályszerű használatához szükséges engedélyek, hozzájárulások beszerzése érdekében a szükséges tulajdonosi nyilatkozatokat a bérlő kérésére a Képviselő-testület külön felhatalmazása nélkül kiadja.
4. kifejezi azon szándékát, hogy az Önkormányzat tulajdonát képező Duna-parti 170022 hrsz alatti földterületi ingatlan tekintetében a későbbiekben telekalakítási eljárást kíván lefolytatni, olyképpen, hogy a telekalakítás során a Duna Garden\*\*\*\* Hotel és étterem felépítményi ingatlanai alatti 2.264 m2 alapterületű telekrész, valamint a felépítményi ingatlanok üzemszerű működéséhez szükséges 3.368 m2 alapterületű telekrész (mindösszesen 5.632 m2 telekrész) együttesen, önálló helyrajzi szám alatt kerüljön az ingatlan-nyilvántartásba bejegyzésre.
5. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

**135/2018. (V. 17.) Ök. sz. határozat**

a Képviselő-testület

a 232/2016. (X. 13.) Ök. sz. határozat hatályon kívül helyezi, amelyben hét fős ideiglenes Választási Etikai Bizottságot hozott létre.

Felelős: Szabados Ákos polgármester

Határidő: azonnal